sagorsarker/bangla-wikipedia huggingface dataset:
লাবা উৎসব

লাবা উৎসব ( ) হচ্ছে একটি ঐতিহ্যবাহী চীনা ছুটির দিন যা লা মাসের (বা লা'ইউয়ে 臘月), চীনা বর্ষপঞ্জির দ্বাদশ মাসের অষ্টম দিনে উদযাপিত হয়। এই দিনটিতে লাবা কনজি খাওয়ার প্রচলন রয়েছে। দক্ষিণ ও উত্তর রাজবংশের আগ পর্যন্ত লাবা উৎসবটি কোন নির্দিষ্ট দিনে উদযাপিত হ্ত না, যদ্দিন না এটি বৌদ্ধধর্ম দ্বারা প্রভাবিত হয় এবং দ্বাদশ মাসের অষ্টম দিনে একটি নির্দিষ্ট সময় পায়, যেটি বুদ্ধের বিকাশিত হবার দিনও ছিল। তাই লাবা উৎসবের অনেক রীতিনীতি বৌদ্ধধর্মের সাথে সম্পর্কিত। এটির সরাসরি জাপানি রোহাতসু এবং দক্ষিণ এশীয় বোধি দিবসের সাথে সম্পৃক্ত।
কিন রাজবংশের আগে, লাবা উৎসব ছিল নতুন ফসল তোলার উদযাপন দিবস।
খ্রিস্টীয় প্রথম শতাব্দীতে বৌদ্ধধর্ম চীনে ছড়িয়ে পড়ার পরে, উৎসবটি ৩৫বছর বয়সে গৌতম বুদ্ধের জ্ঞানার্জনের স্মরণে পালিত হয়েছিল। কিং রাজবংশের সময়, লাবা উৎসবের অনুষ্ঠান বেইজিংয়ের ইয়ংহা প্যাগোডায় অনুষ্ঠিত হত।
ঐতিহ্যগতভাবে, লাবা কনজি খাওয়া এই উৎসবের একটি গুরুত্বপূর্ণ উপাদান ছিল। উত্তর-পূর্ব চীন, উত্তর-পশ্চিম চীন এবং জিয়াংনানে এই রীতি পালিত হয়ে আসলেও দক্ষিণ চীনে এটি বিরল হয়ে উঠেছে।
একটি অন্যতম লাবা খাবার হচ্ছে লাবা রসুন, যা উত্তর চীনে বিশেষভাবে সমাধৃত।
https://web.archive.org/web/20100108101652/http://cn.netor.com/know/tcustom/tcust13.htm (চীনা) https://web.archive.org/web/20081214201201/http: //www.arakakikamada.com/fuushuu1.html (জাপানি)
ভিনসেন্ট আবু বকর

ভিনসেন্ট আবু বকর (; জন্ম: ২২ জানুয়ারি ১৯৯২) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে সৌদি আরবীয় ক্লাব আল নাসর এবং ক্যামেরুন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
২০০৬–০৭ মৌসুমে, ক্যামেরুনীয় ফুটবল ক্লাব কোতোঁর যুব পর্যায়ের হয়ে খেলার মাধ্যমে আবু বকর ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, কোতোঁর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কোতোঁর হয়ে মাত্র এক মৌসুমে ১৫ ম্যাচে ৭টি গোল করার পর ২০১০–১১ মৌসুমে তিনি ফরাসি ক্লাব ভালঁসিয়েনে যোগদান করেছেন। ভালঁসিয়েনে তিন মৌসুম অতিবাহিত করার পর লরিয়াঁর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১২৪ ম্যাচে ৫৭টি গোল করেছেন। পরবর্তীকালে, তিনি বেশিকতাশের হয়ে খেলেছেন। ২০২১–২২ মৌসুমে, তিনি বেশিকতাশ হতে সৌদি ক্লাব আল নাসরে যোগদান করেছেন।
২০০৯ সালে, আবু বকর ক্যামেরুন অনূর্ধ্ব-২০ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ক্যামেরুনের বয়সভিত্তিক দলের হয়ে খেলার পর, তিনি ২০১০ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ৮২ ম্যাচে ৩১টি গোল করেছেন।
ভিনসেন্ট আবু বকর ১৯৯২ সালের ২২শে জানুয়ারি তারিখে ক্যামেরুনের ইয়াউন্দেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আবু বকর ক্যামেরুন অনূর্ধ্ব-২০ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।
২০১০ সালের ২৯শে মে তারিখে, ১৮ বছর, ৪ মাস ও ৭ দিন বয়সে, ডান পায়ে ফুটবল খেলায় পারদর্শী আবু বকর স্লোভাকিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র করেছিল। ক্যামেরুনের হয়ে অভিষেকের বছরে আবু বকর সর্বমোট ৭ ম্যাচে ১টি গোল করেছেন।
আবু বকর ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।
জামিয়া নঈমীয়া লাহোর

জামিয়া নঈমীয়া লাহোর হল সুন্নি বেরলভী আন্দোলনের সাথে যুক্ত লাহোরের একটি ইসলামী বিশ্ববিদ্যালয়। এটি প্রতিষ্ঠা করেছিলেন সরফরাজ আহমেদ নঈমীর পিতা মুফতি মুহাম্মদ হোসাইন নঈমী। এটি পাকিস্তানে বেরলভী আন্দোলনের জন্য সবচেয়ে বড় সুন্নি প্রতিষ্ঠান হিসেবে কাজ করছে।
"নঈমী" এবং "নঈমীয়া" শব্দটি নেওয়া হয়েছে নঈম উদ্দিন মুরাদাবাদীর নাম থেকে, যিনি আহমদ রেজা খান বেরলভীর একজন ঘনিষ্ঠ সহকর্মী এবং ছাত্র ছিলেন। প্রতিষ্ঠানটির বর্তমান অধ্যক্ষ ড. রাগিব হোসাইন নঈমী।
২০০৯ সালে সালের মে মাসে, এই ইনস্টিটিউটের অধ্যক্ষ মুফতি সরফরাজ আহমেদ নঈমীর দ্বারা একটি ঘোষণা করা হয়েছিল যে, "সেনাবাহিনীকে অবশ্যই তালেবানদের একবারে এবং চিরকালের জন্য নির্মূল করতে হবে অন্যথায় তারা পুরো দেশ দখল করবে যা একটি বড় বিপর্যয় হবে"। ২০০৯ সালের মে মাসে, তিনি সরকার কর্তৃক আহ্বান করা ইসলামী পণ্ডিতদের একটি সম্মেলনেও অংশ নিয়েছিলেন যেখানে আত্মঘাতী হামলা এবং নিরপরাধ মুসলমানদের শিরশ্ছেদকে অনৈসলামিক বলে সমালোচনা করা হয়েছিল। তিনি তালেবানের ইসলামের কঠোর ব্যাখ্যার বিপরীতে মহিলাদের জন্য শিক্ষার সমান প্রবেশাধিকার এবং বিদ্যালয়ে কম্পিউটারের ব্যবহারের পক্ষে কথা বলেন।
এই ইনস্টিটিউটটি বিশ্ব মিডিয়ায় হাইলাইট হয়েছিল যখন এটি একটি আত্মঘাতী বোমা হামলার লক্ষ্যবস্তু হয়েছিল যেখানে এর অধ্যক্ষ সরফরাজ আহমেদ নঈমী নিহত হন। নিউইয়র্ক টাইমসের মতে, হামলাটি তালেবানদের বিরুদ্ধে বিশ্ববিদ্যালয় কর্তৃক জারি করা ফতোয়া (রায়) এর প্রতিশোধ হিসেবে হয়েছিল।
সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা

সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা হলো:
https://www.moe.gov.sa/en/HigherEducation/governmenthighereducation/StateUniversities/Pages/Introduction.aspx
কিম দং-হিয়ান

কিম দং-হিয়ান (, ; জন্ম: ১১ জুন ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব গাংওন এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, দং-হিয়ান দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।
কিম দং-হিয়ান ১৯৯৭ সালের ১১ই জুন তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।
দং-হিয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
আহ পেকু প্যাটারা

আহ পেকু প্যাটারা (ইংরেজি: Ah Peku Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ৮৫ কিলোমিটার এবং স্থানাঙ্ক । প্যাটারাটির নামকরণ করা হয়েছে মায়া ঝঞ্ঝা দেবতা আহ পেকুর নামানুসারে। ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। আহ পেকু প্যাটারাটি মোনান প্যাটারার দক্ষিণে স্থিত মোনান মনসের দক্ষিণ প্রান্তে অবস্থিত। উদ্গীরণ কেন্দ্র আমিরানি ও মাউই এবং মাউই প্যাটারা এটির উত্তরপশ্চিমে অবস্থিত। আহ পেকু প্যাটারার উত্তরপূর্বে রয়েছে গিশ বার প্যাটারা। আহ পেকু প্যাটারাটিকে প্রথম শনাক্ত করা হয়েছিল "গ্যালিলিও" মহাকাশযানের সলিড স্টেট ইমেজার অ্যান্ড নিয়ার-ইনফ্রারেড ম্যাপিং স্পেকট্রোমিটারের মাধ্যমে। এটিকে একটি সক্রিয় হটস্পট মনে করা হয়।
ওম পরিবার

ওম পরিবার একটি বাঙ্গালী জমিদার বংশ যারা বাংলাদেশের সিলেট অঞ্চলের ইতিহাস জুড়ে কিছু উল্লেখযোগ্য ভূমিকা পালন করেছে। 
১৭ শতকে বাংলার বারো-ভুঁইয়া আমলে ময়মনসিংহের খালিয়াজুড়িতে (বর্তমানে নেত্রকোনা জেলায় ) বসবাসকারী বাঙালি হিন্দু সীতানাথ ওম থেকে ওমদের বংশোদ্ভূত। সীতানাথের তিন পুত্র ছিল; রঘুনাথ ওম, কামাখ্যা ওম এবং মহেশনাথ ওম, যাদের সকলেই বোকাইনগরের খাজা উসমানের অধীনে চাকরী পেয়েছিলেন। উসমান ছিলেন একজন পাঠান সর্দার যিনি বৃহত্তর ময়মনসিংহের বিশাল অংশের নিয়ন্ত্রণ করেছিলেন। 
এই তিন ভাই উসমানের সাথে যোগ দেন যখন তিনি মোগলদের সাথে যুদ্ধ এড়াতে ময়মনসিংহ থেকে পালিয়ে যান। অবশেষে তারা দক্ষিণ শ্রীহট্টের ইটা রাজ্যে পৌঁছে, যা রাজা সুবিদ নারায়ণ দ্বারা শাসিত ছিল। ওম ভাইরা সুবিদ নারায়ণকে পরাজিত করতে উসমানকে সাহায্য করেছিল। যুদ্ধে নিহত হন রঘুনাথ ওম। উসমান উহার নামক স্থানে তার নতুন রাজধানী স্থাপন করার পর, তিনি দুই ওম ভাইকে পরগণা সাতগাঁওয়ে অবস্থিত উপত্যকা-এলাকায় জায়গীর প্রদান করে পুরস্কৃত করেন। ময়মনসিংহে (যা তখন মোগল শাসনের অধীনে এসেছিল) তাদের ধন-সম্পত্তি ছেড়ে ওম পরিবার পরগনা সাতগাঁও উপত্যকায় বসতি স্থাপন করে যেখানে তারা একটি বাড়ি তৈরি করে। তারা পরে ত্রিপুরার মহারাজার কাছ থেকে জমি অধিগ্রহণ করে "এবং মিরাশদার" উপাধি গ্রহণ করে, একটি ভূমিকা যা পরিবারের উত্তরাধিকারসূত্রে পাওয়া যায়। "মিরাশদার" ছিল যে জমিদার সরকারকে সরাসরি কর প্রদান করে, এই ক্ষেত্রে ত্রিপুরা সরকার এবং পরে মোগল সরকার। 
বেশ কয়েক বছর পর, ওম ভাইদের তাদের সেবার জন্য উপাধি দেওয়া হয়। এই উপাধিগুলো ছিল চৌধুরী, রায় ও লালা। কামাখ্যা ওম এবং মহেশনাথ ওম উভয় সাতগাঁও উপত্যকায় দিঘি খনন করে, যা আজও বিদ্যমান, এবং যথাক্রমে কামুর দিঘি এবং মহেশনাথের দিঘি নামে পরিচিত। এই এলাকায় জনৈক দত্ত খাঁর খনন করা একটি বড় দিঘিও রয়েছে। 
এই পরিবার থেকে নন্দকিশোর রায় নামে একজন শৈববাদী সাধক ছিল। সে বাস করত ভাড়াউড়া গ্রামে। সে কামাখ্যা মন্দিরের সিদ্ধ মহাত্মা পূর্ণানন্দ স্বামীর কাছে শিক্ষিত হয়েছিলেন। ১৯ শতকের শেষের দিকে সিলেটের ডি.সি জেমস সাদারল্যান্ড ড্রামন্ড তাকে অত্যন্ত সম্মান করতেন। তার মৃত্যুর আট দিন আগে, সে ড্রামন্ডকে জানিয়েছিলেন যে তিনি তার পৈতৃক ভাগ্নের পক্ষে তার সেবা ছেড়ে দেবেন। নন্দকিশোর নির্মাই শিব বাড়ীর সিদ্ধ কাশীনাথের ঘনিষ্ঠ সহযোগীও ছিলেন। কালী কিশোর ওম এই ওম পরিবারের ইতিহাস নিয়ে একটি বই লিখেছিলেন, যা পরে চন্দ্র কুমার ওমের অধিকৃত বস্ত হয়ে আসে।
এমনকি ১৯৫০ দশকের আগেও, ভাড়াউড়ার নবীন চন্দ্র ওম চৌধুরীর অটুট সম্পর্ক ছিল জোড়াসাঁকো ঠাকুরবাড়ির ঠাকুর পরিবারের সাথে। চৌধুরী বালিশিরা পরগণার একজন উল্লেখযোগ্য জমিদার ছিলেন। তিনি সুখময়ী ওম চৌধুরীকে বিয়ে করেছিলেন এবং তার চার পুত্র ছিল, নরেন্দ্র ওম চৌধুরী, নর্মদা ওম চৌধুরী, নলিনী কান্ত ওম চৌধুরী এবং নিশি কান্ত ওম চৌধুরী।
স্পেসএক্স স্টারবেস

স্টারবেস হল একটি বেসরকারি রকেট উৎপাদন সুবিধা, পরীক্ষার স্থান এবং স্পেসএক্স দ্বারা নির্মিত স্পেসপোর্ট, যা মার্কিন উপসাগরীয় উপকূলে টেক্সাসের ব্রাউঞ্জভিল থেকে প্রায় ৩২ কিমি (২০ মাইল) পূর্বে বোকা চিকাতে অবস্থিত। যখন ধারণা করা হয়, তখন এর উল্লিখিত উদ্দেশ্য ছিল "স্পেসএক্সকে একটি একচেটিয়াভাবে উৎক্ষেপণ স্থান প্রদান করা, যা কোম্পানিকে তার উৎক্ষেপণ ইস্তাহার ও ভিড়েঠাসা লঞ্চ উইন্ডোগুলির সাথে মিলিত হতে দেয়।" উৎক্ষেপণ স্থানটি মূলত ফ্যালকন ৯ ও ফ্যালকন হেভি উৎক্ষেপণ যানের পাশাপাশি "বিভিন্ন ধরনের পুনঃব্যবহারযোগ্য সাবঅরবিটাল লঞ্চ ভেহিকেল"কে সমর্থন করার উদ্দেশ্যে তৈরি করা হয়েছিল, কিন্তু স্পেসএক্স ২০১৮ সালের শুরুর দিকে পরিকল্পনার পরিবর্তন ঘোষণা করে। স্পেসএক্স থেকে জানানো হয়, যে উৎক্ষেপণ স্থানটি শুধুমাত্র স্পেসএক্সের পরবর্তী প্রজন্মের উৎক্ষেপণ যান স্টারশিপের জন্য ব্যবহার করা হবে। স্থানটি ২০১৮ সাল থেকে ২০২০ সালের মধ্যে উল্লেখযোগ্য রকেট উত্পাদন ও পরীক্ষার ক্ষমতা যুক্ত করেছে। স্পেসএক্সের সিইও ইলন মাস্ক ২০১৪ সালে ইঙ্গিত দিয়েছিলেন, যে তিনি আশা করেন "দক্ষিণ থেকে টেক্সাস বাণিজ্যিক মহাকাশচারী, ব্যক্তিগত মহাকাশচারী রওনা হবেন" এবং তিনি স্থানটি থেকে মঙ্গল গ্রহে মহাকাশযান উৎক্ষেপণের পূর্বাভাস দিয়েছিলেন।
স্পেসএক্স ২০১২ সাল থেকে ২০১৪ সালের মধ্যে নতুন বাণিজ্যিক উৎক্ষেপণ সুবিধার জন্য মার্কিন যুক্তরাষ্ট্রের চারপাশে সাতটি সম্ভাব্য অবস্থান বিবেচনা করেছিল। সাধারণত, অরবিটাল উৎক্ষেপণের জন্য একটি আদর্শ স্থানে নিরাপত্তার জন্য পূর্বদিকে একটি জল ভাগের উপরে উড্ডয়নের পথ থাকবে এবং পৃথিবীর ঘূর্ণন গতির সুবিধা নেওয়ার জন্য যতটা সম্ভব বিষুব রেখার কাছাকাছি অবস্থিত হবে। স্থান নির্বাচনের সময়ে টেক্সাসের ব্রাউঞ্জভিলের কাছে বোকা চিকা বিচ সংলগ্ন জমি অগ্রণী অবস্থানে ছিল, একটি বর্ধিত সময়ের মধ্যে ইউএস ফেডারেল এভিয়েশন অ্যাডমিনিস্ট্রেশন (এফএএ) টেক্সাসের ব্যবহারের উপর একটি বিস্তৃত পরিবেশগত মূল্যায়ন পরিচালনা করেছিল। এছাড়াও এই সময়ের মধ্যে, স্পেসএক্স উক্ত এলাকায় জমি অধিগ্রহণ শুরু করে, প্রায় ৪১ একর (১,৭০,০০০ বর্গমিটার) ক্রয় করে এবং ২০১৪ সালের জুলাই মাসের মধ্যে ৫৭ একর (২,৩০,০০০ বর্গমিটার) লিজের মাধ্যমে গ্রহণ করা হয়। চূড়ান্ত পরিবেশগত মূল্যায়ন সম্পন্ন ও ২০১৪ সালের জুলাই মাসের মধ্যে পরিবেশগত চুক্তিগুলি কার্যকর হওয়া পরে স্পেসএক্স ২০১৪ সালের আগস্ট মাসে ঘোষণা করেছিল, যে তারা ব্রাউঞ্জভিলের কাছাকাছি অবস্থানটিকে নতুন বেসরকারি উৎক্ষেপণ কেন্দ্রের জন্য স্থান হিসাবে বেছে নিয়েছে।
সৌদি আরবের কারিগরি কলেজের তালিকা

এটি সৌদি আরবের কারিগরি কলেজগুলির একটি তালিকা যা টেকনিক্যাল অ্যান্ড ভোকেশনাল ট্রেনিং কর্পোরেশন (TVTC) দ্বারা পরিচালিত হয়।
কারিগরি ও বৃত্তিমূলক প্রশিক্ষণ কর্পোরেশন
আবু শাহ্‌রিয়ার

আবু শাহ্‌রিয়ার (৬ ফেব্রুয়ারি ১৯৩৪–৬ অক্টোবর ২০১৪) বাংলাদেশের কথাসাহিত্যিক ও সাহিত্য অনুবাদক ছিলেন। অনুবাদ সাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।
আবু শাহ্‌রিয়ার ৬ ফেব্রুয়ারি ১৯৩৪ সালে ঢাকার আরমানিটোলায় জন্মগ্রহণ করেন। তার পিতার নাম আনোয়ার হোসেন ও মাতার নাম লতিফুন নেছা। বসবাস করতেন ঢাকার মোহাম্মদপুরের মোহাম্মদি হাউজিংয়ে। তিনি ১৯৫১ সালে ঢাকা কলেজিয়েট স্কুল থেকে ম্যাট্রিকুলেশন, ১৯৫৪ সালে ঢাকা কলেজ থেকে আইএসসি ও ১৯৫৬ সালে ঢাকা বিশ্ববিদ্যালয় থেকে বিএসসি ডিগ্রী অর্জন করেন। তিনি মাহমুদা শাহ্‌রিয়ারকে বিয়ে করেন। কর্মজিবনে তিনি বাংলাদেশ বিদ্যুৎ উন্নয়ন বাের্ড থেকে ১৯৯২ সালে উপপরিচালক পদ থেকে অবসর গ্রহণ করেন।
আবু শাহ্‌রিয়ার কথাসাহিত্য ও অনুবাদ সাহিত্যে অবদান রেখেছেন। উপন্যাস ‘অন্বেষা' (১৯৬০); ছােটগল্প সঙ্কলন ‘স্বপ্নলােক’ (১৯৮৮) ও ‘এই সময় (২০০০); জীবনী ‘হুমায়ন কাদির’ (১৯৯৪); অনুবাদ ‘হ্যামলেট’ (১৯৭৪) ও ‘অ্যান্টনি ও ক্লিওপেট্রা'। (১৯৭৮); সম্পাদনা ‘হুমায়ুন কাদির রচনাবলী’ প্রথম খণ্ড (২০০৫)।
আবু শাহ্‌রিয়ার ৬ অক্টোবর ২০১৪ সালে মৃত্যুবরণ করেন।
সিভ জেনসেন

সিভ জেনসেন (জন্ম ১লা জুন ১৯৬৯) একজন নরওয়েজীয়, যিনি ২০০৬ সাল থেকে ২০২১ সাল পর্যন্ত প্রোগ্রেস পার্টির নেতা/নেত্রী হিসেবে দায়িত্ব পালন করেছেন। তিনি সোলবার্গ মন্ত্রিসভায় ২০১৩ সাল থেকে ২০২০ সাল পর্যন্ত অর্থমন্ত্রীর পদে অধিষ্ঠিত ছিলেন। তিনি ১৯৯৭ সাল থেকে ২০২১ সাল পর্যন্ত অসলো থেকে নরওয়েজীয় সংসদের সদস্য ছিলেন।
অসলোতে জন্মগ্রহণ ও বেড়ে ওঠা, সিভ জেনসেন নরওয়েজিয়ান স্কুল অব ইকোনমিক্স থেকে ব্যবসায়িক গবেষণায় স্নাতক হন। তিনি ১৯৯৭ সালের সংসদ নির্বাচনে প্রথম সাংসদ নির্বাচিত হন এবং পরে টানা চারটি মেয়াদে পুনরায় নির্বাচিত হন। তিনি ২০০১ সাল থেকে ২০০৫ সাল পর্যন্ত অর্থ ও অর্থনৈতিক বিষয়ের সংসদীয় স্থায়ী কমিটির সভাপতিত্ব করেন এবং ২০০৬ সালে প্রগতি পার্টির নেতা হিসাবে দীর্ঘ সময়ের চেয়ারম্যান কার্ল আই. হেগেনের স্থলাভিষিক্ত হন।
জেনসেন ২০০৯ সালের সংসদ নির্বাচনে প্রোগ্রেস পার্টির জন্য প্রধানমন্ত্রী প্রার্থী ছিলেন, যা দলের জন্য রেকর্ড উচ্চ ফলাফল দেখেছিল। তিনি ২০১৩ সালের সংসদীয় নির্বাচনের জন্য কনজারভেটিভ পার্টির নেতৃত্বে একটি জোট সরকারের সম্ভাবনাকে সমর্থন করেছিলেন এবং তার দলকে সোলবার্গ ক্যাবিনেটে নেতৃত্ব দিয়েছিলেন, এটি প্রগতি পার্টির প্রথম সরকারি অংশগ্রহণ।
জেনসেন ২০১৯ সালের অক্টোবর মাসে থেকে দ্বিতীয় বিশ্বযুদ্ধের পর নরওয়ের সবচেয়ে দীর্ঘ মেয়াদী অর্থমন্ত্রী হন।
অল সিলন জমিয়তুল উলামা

অল সিলন জমিয়তুল উলামা (সংক্ষেপে এসিজেইউ, ) শ্রীলঙ্কার একটি পুরানো ইসলামি সংগঠন। এটি শ্রীলঙ্কান মুসলিমদের সর্বোচ্চ সংস্থা হিসেবে বিবেচিত হয়। ১৯১৯ সালে জমিয়ত উলামায়ে হিন্দ প্রতিষ্ঠা হওয়ার পর তার অনুকরণে ১৯২৪ সালে এটি প্রতিষ্ঠা করা হয়েছিল। প্রতিষ্ঠার পর থেকে এটি শ্রীলঙ্কার উলামা, সাধারণ মুসলমানদের আধ্যাত্মিক দিকনির্দেশনা প্রদান সহ জাতীয় এবং আন্তর্জাতিকভাবে মুসলিম এবং অমুসলিমদের অনেকগুলি পরিষেবা এবং নির্দেশিকা প্রদান করে। সংগঠনটির দাবি অনুযায়ী, এটি মুসলিমদের মধ্যে ঐক্য এবং মুসলিম ও অমুসলিমদের মধ্যে সহাবস্থান গড়ে তোলার সাথে জড়িত। তবে শ্রীলঙ্কার বৌদ্ধ কট্টরপন্থীরা সংগঠনটি নিষিদ্ধ করার দাবি জানিয়ে আসছে।
নীতিগতভাবে সংগঠনটি রাজনৈতিক কর্মকাণ্ডে জড়িত হয় না। বর্তমানে এটি গণতান্ত্রিক সমাজতান্ত্রিক প্রজাতন্ত্র শ্রীলঙ্কার ২০০০ সালের ৫১ নং আইন দ্বারা পরিচালিত হচ্ছে। সারা দেশে সংগঠনটির ১৩৪টিরও বেশি শাখা রয়েছে। এর আলেম সদস্য সংখ্যা ৫ সহস্রাধিক। সংগঠনটির কার্যক্রম পরিচালনার জন্য ১৫টি কমিটি রয়েছে। যথা:
শাটিকাপ

শাটিকাপ একটি বাংলাদেশী রোমাঞ্চকর-অপরাধধর্মী নাটক। ৮ পর্বের এই নাটক পরিচালনা করেন মোহাম্মদ তাওকীর ইসলাম। ২০২২ সালের ১৩ জানুয়ারি চরকিতে এটি মুক্তি পায়। নাটকের নাম "শাটিকাপ", রাজশাহীর আঞ্চলিক ভাষায় যার অর্থ হল “ঘাপটি মেরে বসে থাকা”।
ওয়েব ধারাবাহিকটি রাজশাহী শহরের নদীর পাড়ের মাদক চোরাকারবারিদের নিয়ে তৈরি। অবৈধ চোরাচালানের একাধিক চক্র এখানে সক্রিয়। রাজশাহী ও আশপাশের আরো বেশ কিছু এলাকার চোরাচালান নিয়ন্ত্রণ করে সোহেল। সোহেলের একচেটিয়া রাজত্বে ধাক্কা দেওয়ার পরিকল্পনা করে উঠতি দুই ব্যবসায়ী হান্নান আর জয়নাল। সোহেল তাদের ধরার জন্য এলাকার সবচেয়ে প্রভাবশালী তদন্ত কর্মকর্তা উত্তমকে দায়িত্ব দেন। সাপলুডুর মতো এক অদ্ভুত কাটাকুটি খেলা শুরু হয়।
২০২০ সালের অক্টোবর থেকে ২০২১ সালের আগস্ট পর্যন্ত বাংলাদেশের রাজশাহীর বিভিন্ন স্থানে মূল চিত্রগ্রহণ করা হয়।
২০২২ সালের ১৩ জানুয়ারি চরকিতে শাটিকাপ মুক্তি পায়। একই দিনে রাজশাহীতে জেলা পরিষদ মিলনায়তনে নাটকের প্রিমিয়ার স্ক্রিনিং অনুষ্ঠিত হয়।
দৈনিক ইত্তেফাকের তারিফ সৈয়দ নাটকের প্রশংসা করে বলেন, “গল্প আর নির্মাণের মুন্সিয়ানা থাকলে যে, তারকা-শিল্পী বা ব্র্যান্ড পরিচালক দরকার হয় না তারই প্রমাণ দিলো শাটিকাপ।”
চলচ্চিত্র ও সিরিজের জন্য বিশ্বের মর্যাদাপূর্ণ পুরস্কার ‘এশিয়ান একাডেমি ক্রিয়েটিভ অ্যাওয়ার্ড’-এ ‘জাতীয় বিজয়ী’ হিসেবে বাংলাদেশ থেকে ‘শাটিকাপ’-এর জন্য মোহাম্মদ তাওকীর ইসলাম সেরা পরিচালক বিভাগে মনোনীত হন।
চেন্নাই রেলওয়ে বিভাগ

চেন্নাই রেলওয়ে বিভাগ হল দক্ষিণ রেলওয়ে (SR), ভারতের একটি রেলওয়ে বিভাগ যা উত্তর তামিলনাড়ু এবং দক্ষিণ অন্ধ্র প্রদেশের জেলাগুলিকে কভার করে। বর্তমানে এটির রুটের দৈর্ঘ্য ৬৯৭.৪২ কিমি এর বেশি এর প্রশাসনিক সদর দপ্তর চেন্নাইতে, যা দক্ষিণ রেলওয়ের সদর দফতর।
তালিকায় চেন্নাই রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। 
যাত্রীদের জন্য বন্ধ স্টেশন -
২০২১ আফ্রিকা কাপ অব নেশন্সে অংশগ্রহণকারী দল

২০২১ আফ্রিকা কাপ অব নেশন্স হচ্ছে ক্যামেরুনে ২০২২ সালের ৯ই জানুয়ারি থেকে ৬ই ফেব্রুয়ারি পর্যন্ত অনুষ্ঠিত একটি আন্তর্জাতিক ফুটবল প্রতিযোগিতা। এই নিবন্ধে ২০২১ আফ্রিকা কাপ অব নেশন্সে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ২৪টি জাতীয় দল সর্বোচ্চ ২৮ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি আফ্রিকান ফুটবল কনফেডারেশন দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২২ সালের ৯ই জানুয়ারি (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।
ময়নাগুড়ি ট্রেন দুর্ঘটনা

বিকানের-গুয়াহাটি এক্সপ্রেস ট্রেন জলপাইগুড়ি জেলার ময়নাগুড়ির কাছে দোমোহনিতে ২০২২ সালের ১৩ই জানুয়ারি লাইনচ্যুত হয়। এই ঘটনায় ৫ জন নিহত হয়। ট্রেনের এই লাইনচ্যুতের ঘটনা ২০২২ সালের ভারতের প্রথম বড়ধরনের যাত্রীবাহী ট্রেন দুর্ঘটনা ছিল।
ভারতের পশ্চিমবঙ্গ রাজ্যের জলপাইগুড়ি জেলার ময়নাগুড়ির কাছে ২০২০২ সালের ১৩ই জানুয়ারি বিকাল ৫ টার দিকে (আইএসটি) বিকানের-গুয়াহাটি এক্সপ্রেসের ২৪ টি কোচের মধ্যে ১২ টি লাইনচ্যুত হয়।
আম ওয়ান-সাং

আম ওয়ান-সাং (, ; জন্ম: ৬ জানুয়ারি ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব গোয়াংজু এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১৬ সালে, ওয়ান-সাং দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০২০ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, ওয়ান-সাং এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
আম ওয়ান-সাং ১৯৯৯ সালের ৬ই জানুয়ারি তারিখে দক্ষিণ কোরিয়ার গোয়াংজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়ান-সাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
কুমেল নানজিয়ানি

কুমেল আলী নানজিয়ানি (; সিন্ধি: ڪُميل علي ننجياڻي; জন্ম ২য় মে, ১৯৭৮) হলেন একজন পাকিস্তানি-আমেরিকান কৌতুকাভিনয়শিল্পী, অভিনয়শিল্পী এবং চিত্রনাট্যকার। তিনি এইচবিও কৌতুক ধারাবাহিক "সিলিকন ভ্যালি" (২০১৪-২০১৯) এ দিনেশ হিসেবে তার ভূমিকা এবং ভাববিলাসী কৌতুক চলচ্চিত্র "দ্য বিগ সিক" (২০১৭) এর জন্য সহ-লিখন ও অভিনয়ের জন্য বেশি পরিচিত। তার স্ত্রী এমিলি ভি. গর্ডনের সাথে উল্লেখিত চলচ্চিত্রটি লেখার জন্য, তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কারে মনোনীত হন। ২০১৮ সালে, "টাইম" পত্রিকা তাকে পৃথিবীতে ১০০ সর্বোচ্চ প্রভাবশালী লোকদের মাঝে একজন হিসেবে মান্য করা হয়।
দেশ অনুযায়ী বিশ্ববিদ্যালয় ও কলেজের তালিকা

দেশ অনুসারে বিশ্ববিদ্যালয় এবং কলেজের তালিকাটি মহাদেশ এবং অঞ্চল অনুসারে সাজানো হয়েছে। তালিকাগুলি সারা বিশ্বে শিক্ষা প্রতিষ্ঠানের প্রতিনিধিত্ব করে যেগুলি তৃতীয়, চতুর্মুখী, এবং মাধ্যমিক-পরবর্তী শিক্ষায় উচ্চ শিক্ষা প্রদান করে।
মাউই প্যাটারা

মাউই প্যাটারা (ইঙরেজি: Maui Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৮ কিলোমিটার এবঙ স্থানাঙ্ক । এটির নামকরণ করা হয়েছে মাউই নামে এক হাওয়াইয়ান উপদেবতার নামানুসারে, যিনি মাফুইকের থেকে আগুন চেয়ে এনেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। মাউই প্যাটারা মাউই উদ্গীরণ কেন্দ্রের দক্ষিণপশ্চিমে, ইউজাইন মনসের দক্ষিণে এবঙ আমিরানি আগ্নেয়গিরির দক্ষণপশ্চিমে অবস্থিত। এই প্যাটারার ঠিক পূর্বদিকে রয়েছে মোনান প্যাটারা, মোনান মনস ও আহ পেকু প্যাটারা।
সৌদি আরবের বিদ্যালয়ের তালিকা

এটি সৌদি আরবের প্রাথমিক ও মাধ্যমিক বিদ্যালয়ের একটি তালিকা। টারশিয়ারি বিদ্যালয়গুলি সৌদি আরবে বিশ্ববিদ্যালয় এবং কলেজগুলি থেকে পৃথক তালিকায় উপস্থাপন করা হয়েছে।
মোনান প্যাটারা

মোনান প্যাটারা (ইংরেজি: Monan Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ১৩৭ কিলোমিটার এবং স্থানাঙ্ক । এটির নামকরণ করা হয়েছে ব্রাজিলীয় পুরাণে কথিত পৃথিবীকে আগুন ও বন্যা দ্বারা ধ্বংসকারী দেবতা মোনানের নামানুসারে। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি গ্রহণ করে।
মোনান প্যাটারা আহ পেকু প্যাটারার উত্তরে প্রলম্বিত পর্বত মোনান মনসের উত্তর প্রান্তে একটি বেদস্তুর কীট-আকৃতির নিচু অঞ্চল সৃষ্টি করেছে। মোনান প্যাটারার পশ্চিমে রয়েছে আমিরানি উদ্গীরণ কেন্দ্র, উত্তরে রয়েছে স্কাইথিয়া মনস, পূর্বে রয়েছে গিশ বার প্যাটারা, গিশ বার মনস ও এস্তান প্যাটারা। মোনান প্যাটারার একই প্রকার উত্তর ও দক্ষিণ সীমা ইঙ্গিত করে যে এটি সম্ভবত টানের ফলে বিচ্ছিন্ন একটি অববাহিকা হিসেবে গঠিত হয়েছিল এবং পরবর্তীকালে লাভা দ্বারা পরিপূর্ণ হয়।
গিশ বার প্যাটারা

গিশ বার প্যাটারা (ইংরেজি: Gish Bar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য ও প্রস্থ যথাক্রমে ১০৬.৩ ও ১১৫.০ কিলোমিটার এবং আয়তন ৯৬০০ বর্গ কিলোমিটার। এটির স্থানাঙ্ক । প্যাটারাটি ব্যাবিলনীয় সূর্যদেবতা গিশ বারের নামাঙ্কিত। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। গিশ বার প্যাটারাটি গিশ বার মনস নামে এগারো কিলোমিটার দীর্ঘ একটি পর্বতের দক্ষিণ পাদদেশে অবস্থিত। এই প্যাটারার উত্তরপূর্বে রয়েছে স্কাইথিয়া মনস, পূর্বে রয়েছে মোনান মনস, উত্তর ও দক্ষিণ সীমায় রয়েছে মোনান প্যাটারা ও আহ পেকু প্যাটারা।
নাসার মহাকাশযান "গ্যালিলিও" অতীতে (বিশেষত ১৯৯৬ সালে) গিশ বার প্যাটারার আগ্নেয় সক্রিয়তা শনাক্ত করেছিল এবং ২০০১ সালের অগস্ট মাসে "গ্যালিলিও"-র নিয়ার-ইনফ্রারেড ম্যাপিং স্পেকট্রোমিটার একটি নতুন উদ্গীরণও শনাক্ত করে। প্যাটারাটির পশ্চিমাংশ প্রধানত সবুজ এবং কয়েকটি উজ্জ্বল দাগযুক্ত, অন্যদিকে এটির পূর্বাংশ প্রধানত কমলা। গিশ বার প্যাটারার সক্রিয় উত্তরপশ্চিমাঞ্চলটির বেশ কয়েকটি উদ্গীরণের কারণে বিভিন্ন ধরনের ছাপ দ্বারা চিত্রিত। এই প্যাটারার লাভা প্রবাহটি সম্ভবত সিলিকেট দ্বারা গঠিত।
মুহাম্মাদ সাব্বাহ

মাহমুদ সাব্বাগ, বা মাহ সাব্বাগ (আরবি : مَحْمُود صباغ ; জন্ম মার্চ ১৯৮৩) একজন সৌদি চলচ্চিত্র পরিচালক, প্রযোজক এবং চিত্রনাট্যকার। সাব্বাগ ২০১৩ সাল থেকে সৌদি আরবে স্বাধীন সিনেমার প্রধান পথিকৃৎ। "বারাকাহ মিটস বারাকাহ" শিরোনামে তার প্রথম ফিচার। ২০১৬ সালে বার্লিন ফিল্ম ফেস্টিভ্যালে প্রিমিয়ার হয়। এটি সৌদি আরব থেকে উৎসবে প্রদর্শিত প্রথম পূর্ণদৈর্ঘ্য চলচ্চিত্র। ৮৯তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য সৌদি আরবের এন্ট্রি হিসেবেও তার অভিষেক চলচ্চিত্রটি নির্বাচিত হয়েছিল।
২০১৫ সালে, সাব্বাগ সৌদি আরবের জেদ্দায় অবস্থিত প্রথম স্বাধীন পূর্ণদৈর্ঘ্য চলচ্চিত্র প্রযোজনা সংস্থা এলহাউস প্রোডাকশন প্রতিষ্ঠা করেন।
সাব্বাগ ২০১৯ সালে জেদ্দায় প্রথম অফিসিয়াল আর্ট হাউস সিনেমা চালু করে। স্ট্যানলি কুব্রিকের যুগান্তকারী মহাকাব্য ২০০১: এ স্পেস ওডিসি-এর স্ক্রিনিংয়ের মাধ্যমে এলহাউস সিনেমার সূচনা হয়। 
৬৭তম বার্লিন আন্তর্জাতিক চলচ্চিত্র উৎসবে সেরা প্রথম ফিচার পুরস্কারের জন্য জুরিতে সাব্বাগ নামকরণ করা হয়েছিল। 
"সাব্বাগ স্থানীয়ভাবে দ্য স্টোরি অফ হামজা শেহাতা" (২০১৩) তথ্যচিত্র দ্বারাও পরিচিত। সাব্বাগ উস্কানিমূলক টিভি/ওয়েব ড্রামা সিরিজ "ক্যাশ" (২০১৪) তৈরি/পরিচালনা করেছে। এটি সিনেমা শৈলীতে শুটিং করা একটি ১০-পর্বের নাটক সিরিজ। সাব্বাগ কলম্বিয়া ইউনিভার্সিটি গ্রাজুয়েট স্কুল অফ জার্নালিজম থেকে বিজ্ঞানে স্নাতকোত্তর ডিগ্রি অর্জন করেছেন এবং সেখানে তিনি গল্প বলার ফিল্ম মেকিং অধ্যয়ন করেছেন।
২০১৭ সালের অক্টোবরে, ঘোষণা করা হয়েছিল যে, সাব্বাগ তার দ্বিতীয় ফিচারে কাজ করছে, শিরোনাম: "আমরা এবং দ্য সেকেন্ড ম্যারেজ"। ছবিটি সম্পূর্ণরূপে সৌদি আরবে শ্যুটিং করা হয়েছে এবং ২০১৮ সালে লন্ডন বিএফআই উৎসবে প্রিমিয়ার হয়েছে।
মার্চ ২০১৯ সালে, সাব্বাগকে সৌদি আরবের প্রথম আন্তর্জাতিক চলচ্চিত্র উৎসব, রেড সি ফিল্ম ফেস্টিভ্যালের উৎসব পরিচালক হিসাবে ঘোষণা করা হয়েছিল।
আল মুরাশাহা আল মাছালিয়া

আল মুরাশাহা আল মিথালিয়া () হলো ২০১৯ সালে মুক্তিপ্রাপ্ত একটি সৌদি চলচ্চিত্র নাটক; এটি পরিচালনা করেন হাইফা আল-মনসুর। এটি ৭৬তম ভেনিস আন্তর্জাতিক চলচ্চিত্র উৎসবে গোল্ডেন লায়নের পাবার জন্য প্রতিদ্বন্দ্বিতা করতে নির্বাচিত হয়েছিল। এটি ৯২তম একাডেমি পুরস্কারের শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার পাবার জন্য সৌদি আরবের এন্ট্রি হিসাবেও নির্বাচিত হয়, তবে পরে এটি মনোনীত হয়নি।
একজন সৌদি তরুণ মহিলা ডাক্তার স্থানীয় সিটি নির্বাচনে অংশ নেয় ও তার পরিবার এবং সম্প্রদায়কে তাদের শহরের প্রথম মহিলা প্রার্থীকে মেনে নিতে কাজ করে।
চলচ্চিত্র পর্যালোচনা ওয়েবসাইট রটেন টম্যাটোস ৮১টি পর্যালোচনা উপর ভিত্তি করে চলচ্চিত্রটিকে ৯৩% রেটিং দেয়, যার মধ্যে গড় রেটিং ছিল ৭.৩/১০। ওয়েবসাইটের সমালোচকদের মতে: "একটি বার্তাযুক্ত চলচ্চিত্র যা এর সূক্ষ্মতার জন্য এবং সেইসাথে এটি কার্যকর করার জন্য প্রশংসা পাবার যোগ্য, "দ্য পারফেক্ট ক্যান্ডিডেট" বৈপরীত্যের মুখোমুখি হয় এবং পরিবর্তনের জন্য ব্যাপকভাবে আহ্বান জানায়।" মেটাক্রিটিকে, ১৪ জন সমালোচকের উপর ভিত্তি করে চলচ্চিত্রটি ১০০-এর মধ্যে গড়ে ৭০০ স্কোর পায়, যা মূলত "সাধারণত অনুকূল পর্যালোচনা"-কে নির্দেশ করে।
"দ্য হলিউড রিপোর্টারের" লেখক, ডেবোরা ইয়াং ছবিটিকে "অপ্রতিরোধ্য নায়িকাসহ একটি সরল নারীবাদী গল্প" বলে অভিহিত করেন এবং বলেন: " "আল মুরাশাহা আল মিথালিয়া" সৌদি আরবের সমাজে একটি অকপট দৃষ্টিভঙ্গি উপস্থাপন করে যা পশ্চিমা দর্শকদের কৌতূহল জাগিয়ে তুলবে।"
আল কালাম (বই)

আল কালাম () শিবলী নোমানীর রচিত একটি কালামশাস্ত্র বিষয়ক গ্রন্থ। এটি ১৯০৪ সালে প্রকাশিত হয়। এটি শিবলীর পূর্ববর্তী গ্রন্থ "ইলমুল কালামের" সম্পূরক গ্রন্থ। তাই গ্রন্থটিকে "ইলমুল কালামের" দ্বিতীয় খণ্ডও বলা হয়। এ গ্রন্থটিতে তিনি কালামশাস্ত্রের আধুনিক রুপ দর্শন সহ ধর্মীয় বিশ্বাস সংক্রান্ত মৌলিক বিষয়গুলো এবং ইসলামি বিধিবিধানের স্বপক্ষে ও বিপক্ষে বিবৃত যাবতীয় বিষয়ের খুঁটিনাটি বিস্তারিতভাবে তুলে ধরে দর্শনের আয়নায় ইসলামের যাবতীয় বিধিবিধানকে যথার্থ ও সুচিন্তিত প্রমাণ করার প্রয়াস চালিয়েছেন।
গ্রন্থটির বঙ্গানুবাদক অধ্যাপক মুহাম্মদ আব্দুল্লাহ বলেন,
"ইলমুল কালাম" ও "আল কালাম" প্রকাশের পর গ্রন্থদ্বয়ের বিভিন্ন ব্যাখ্যা নিয়ে সমালোচনার সৃষ্টি হয়, এমনকি তাকে কাফির ফতোয়াও দেওয়া হয়। পরবর্তী শিবলী নোমানী তার ব্যাখ্যাও দেন। স্রষ্টা ও নবুয়ত সম্পর্কে তিনি বলেন,
মাইকেল নীসার

মাইকেল গার্টেজ নীসার (জন্ম:২৯ মার্চ ১৯৯০) একজন অস্ট্রেলিয়ান ক্রিকেটার । ঘরোয়া ক্রিকেটে তিনি কুইন্সল্যান্ড এবং বিগ ব্যাশ লিগে অ্যাডিলেড স্ট্রাইকারদের প্রতিনিধিত্ব করেন।।জুন,২০১৮ সালে জাতীয় দলের হয়ে আন্তর্জাতিক ক্রিকেটে আত্মপ্রকাশ করেছিলেন।
নীসার দক্ষিণ আফ্রিকার প্রিটোরিয়ায় জন্মগ্রহণ করেছিলেন কিন্তু দশ বছর বয়সে তিনি তার পরিবারের সাথে অস্ট্রেলিয়ার গোল্ড কোস্টে চলে আসেন। সেখানে তিনি ব্রডবিচ-রবিনা ক্যাটসের হয়ে জুনিয়র ক্রিকেট খেলা শুরু করেন এবং ২০০৮ সালের ফেব্রুয়ারিতে ১৭ বছর বয়সে গোল্ড কোস্ট ডলফিনের হয়ে প্রথম গ্রেডে অভিষেক ঘটে। ২০০৮-০৯ মৌসুমে তাকে কুইন্সল্যান্ডের অনূর্ধ্ব -১৯ দলের প্রতিনিধিত্ব করার জন্য নির্বাচিত করা হয়েছিল, এবং ২০১০ সালে তাকে কুইন্সল্যান্ডের রাজ্য দলের সাথে একটি রকি চুক্তি দেওয়া হয়েছিল। 
২০১৮ সালের মে মাসে, জশ হ্যাজলউডের স্থলাভিষিক্ত হয়ে ইংল্যান্ডের বিপক্ষে সিরিজের জন্য অস্ট্রেলিয়ার একদিনের আন্তর্জাতিক (ওডিআই) দলে তাকে যোগ করা হয়। ১৩ জুন, ২০১৮ সালে ইংল্যান্ডের বিপক্ষে তার একদিনের আন্তর্জাতিক (ওডিআই) ম্যাচে অভিষেক ঘটে। ২০১৮ সালে সেপ্টেম্বরে, পাকিস্তানের বিরুদ্ধে তাদের সিরিজের জন্য অস্ট্রেলিয়ার টেস্ট দলে অন্তর্ভুক্ত করা হয়েছিলো কিন্তু তিনি খেলেননি।
শামসুল হক (সাহিত্যিক)

শামসুল হক বাংলাদেশের শিশুসাহিত্যিক ছিলেন। শিশুসাহিত্যে বিশেষ অবদানের জন্য তিনি ১৯৭৯ সালে বাংলা একাডেমি পুরস্কার পান।
আবদার রশীদ

আবদার রশীদ (১৯২৮ – ২০০৬) বাংলাদেশের শিক্ষাবিদ, অনুবাদ সাহিত্যিক, ছড়াকার ও কথা সাহিত্যিক ছিলেন। অনুবাদ সাহিত্যে বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।
আবদার রশীদ ঢাকা কলেজ, সরকারি মাইকেল মধুসূদন মহাবিদ্যালয় ও ১৯৮৩ সালে কুমিল্লা ভিক্টোরিয়া সরকারি কলেজের অধ্যক্ষ ছিলেন। ছিলেন চট্টগ্রাম কলেজের বাংলা বিভাগের অধ্যাপক। চট্টগ্রাম কলেজের বাংলা সংসদের প্রতিষ্ঠাতা সভাপতি ছিলেন তিনি। অনুবাদ সাহিত্যে বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।
আবদার রশীদের উল্লেখযোগ্য প্রকাশিত গ্রন্থের মধ্যে রয়েছে:-
মেসিয়ার ৭৮

মেসিয়ার ৭৮ বা এম৭৮, যা এনজিসি ২০৬৮ নামেও পরিচিত, হল কালপুরুষ তারামণ্ডলের একটি প্রতিফলন নীহারিকা। ১৯৮০ সালে পিয়ের মেচেইন এটি আবিষ্কার করেন এবং একই বছর চার্লস মেসিয়ার তার ধূমকেতুর মতো বস্তুর ক্যাটালগে এটিকে অন্তর্ভুক্ত করেছিলেন।
এনজিসি ২০৬৪, এনজিসি ২০৬৭ এবং এনজিসি ২০৭১ অন্তর্ভুক্ত নীহারিকাগুলির একটি গ্রুপের মধ্যে এম৭৮ হল সবচেয়ে উজ্জ্বল বিচ্ছুরিত প্রতিফলন নীহারিকা। এই গ্রুপটি কালপুরুষ বি আণবিক মেঘ কমপ্লেক্সের অন্তর্গত এবং দূরে অবস্থিত। এম৭৮ সহজেই ছোট দূরবীক্ষণ যন্ত্রের মাধ্যমে একটি ধোঁয়াটে প্যাচ হিসাবে দেখা যায় এবং এতে ১০তম এবং ১১তম মাত্রার দুটি তারা জড়িত। এই দুটি বি-টাইপ তারা, এবং , তাদের আলো প্রতিফলিত করে এম৭৮-এ ধুলোর মেঘকে দৃশ্যমান করার জন্য দায়ী।
এম৭৮ ক্লাউডে তারার একটি ক্লাস্টার রয়েছে যা অবলোহিত আলোতে দৃশ্যমান হয়। মাধ্যাকর্ষণ শক্তির কারণে, নীহারিকাতে আণবিক গ্যাস খণ্ডবিখণ্ড হয়ে গেছে, যা পর্যন্ত ভর সহ তারা তৈরি করতে চলেছে।
প্রতিফলন নীহারিকা

জ্যোতির্বিদ্যায়, প্রতিফলন নীহারিকা হল মহাজাগতিক ধূলিকণার মেঘ যা কাছাকাছি কোন তারা বা তারার আলো প্রতিফলিত করতে পারে। একটি নির্গমন নীহারিকা তৈরি করার জন্য নিকটবর্তী নক্ষত্র থেকে পাওয়া শক্তি নীহারিকাটির গ্যাসকে আয়নিত করার জন্য অপর্যাপ্ত, তবে সেটা ধূলিকণাকে দৃশ্যমান করে যথেষ্ট বিক্ষিপ্তকরণের জন্য যথেষ্ট। সুতরাং, প্রতিফলন নীহারিকা দ্বারা প্রদর্শিত ফ্রিকোয়েন্সি বর্ণালী আলোকিত নক্ষত্রের মতই। বিক্ষিপ্তকরণের জন্য দায়ী মাইক্রোস্কোপিক কণাগুলির মধ্যে কার্বন যৌগগুলি রয়েছে (উদাহরণস্বরূপ; হীরার ধুলো) এবং অন্যান্য উপাদানের যৌগ যেমন লোহা এবং নিকেল। লোহা এবং নিকেল দুটি প্রায়শই গ্যালাকটিক চৌম্বক ক্ষেত্রের সাথে সারিবদ্ধ থাকে এবং বিক্ষিপ্ত আলোকে সামান্য মেরুকরণ করে।
প্লাইয়াডেস-এ মেরোপ নক্ষত্রের সাথে সম্পর্কিত নীহারিকার বর্ণালী বিশ্লেষণ করে ভেস্টো স্লিপার ১৯১২ সালে উপসংহার টেনেছিলেন যে এর আলোর উৎস সম্ভবত তারাটি নিজেই, এবং নীহারিকাটি নক্ষত্রের (এবং অ্যালসিওনে নক্ষত্রের) আলো প্রতিফলিত করে। ১৯১৩ সালে অয়নর হের্ডসব্রং-এর গণনা সেই অনুমানকে সমর্থন করে। এডউইন হাবল ১৯২২ সালে নির্গমন এবং প্রতিফলন নীহারিকাগুলির মধ্যে আরও পার্থক্য নিরূপণ করেছিলেন।
প্রতিফলন নীহারিকাগুলি সাধারণত নীল হয় কারণ বিচ্ছুরণ লালের চেয়ে নীল আলোর জন্য বেশি কার্যকর। (এটি একই বিচ্ছুরণ প্রক্রিয়া যা আমাদের নীল আকাশে ঘটে থাকে)
প্রতিফলন নীহারিকা এবং নির্গমন নীহারিকা প্রায়শই একসাথে দেখা যায় এবং কখনও কখনও উভয়কেই বিচ্ছুরিত নীহারিকা হিসাবে উল্লেখ করা হয়।
প্রায় ৫০০টি প্রতিফলন নীহারিকা পরিচিত। ট্রিফিড নেবুলার মতো আকাশের একই এলাকায় একটি নীল প্রতিফলন নীহারিকাও দেখা যায়। লাল অতিদানব তারা আন্টারেস, যা খুব লাল (বর্ণালী শ্রেণী এম১), একটি বড়, লাল প্রতিফলন নীহারিকা দ্বারা বেষ্টিত।
প্রতিফলন নীহারিকা নক্ষত্র গঠনের স্থানও হতে পারে।
১৯২২ সালে, এডউইন হাবল উজ্জ্বল নীহারিকা নিয়ে তার গবেষণার ফলাফল প্রকাশ করেন। এই কাজের একটি অংশ হল প্রতিফলন নীহারিকাগুলির জন্য হাবল আলোকসজ্জা সূত্র, যা নীহারিকাটির কৌণিক আকার ( "R" ) এবং সংশ্লিষ্ট নক্ষত্রের আপাত মাত্রা ( "m" ) -এর মধ্যে একটি সম্পর্ক তৈরি করে:"
যেখানে "k" একটি ধ্রুবক যা পরিমাপের সংবেদনশীলতার উপর নির্ভর করে।
সফরনামায়ে রোম মিশর ও শাম

সফরনামায়ে রোম মিশর ও শাম () শিবলী নোমানীর লিখিত একটি ভ্রমণকাহিনী। ১৮৯৩ সালে এই গ্রন্থটি প্রকাশিত হয়। কর্মজীবনের শুরুতে শিবলী আলিগড় আন্দোলনের সাথে অতিউৎসাহী হয়ে অংশগ্রহণ করেন। পরবর্তীতে আস্তে আস্তে আলিগড় আন্দোলনের সাথে তার মতাদর্শিক দূরত্ব তৈরি হতে থাকে। এই গ্রন্থের মাধ্যমে তার এই মতাদর্শিক দ্বন্দ্ব দৃশ্যমান হয়। গ্রন্থের বিভিন্ন জায়গায় তিনি তাগিদ দিয়েছেন, শুধু আধুনিকতার ফলাফল হতাশাব্যাঞ্জক এবং শুধু পুরোনোত্ব্যের মধ্যে কোন উৎকর্ষ নেই। এজন্য পুরোনো ও আধুনিকতার সমন্বয়ে যুগপৎ ব্যবস্থা আমাদের সমস্যা সমাধানের উত্তম পথ।
১৮৯২ সালের ২৬ এপ্রিল শিবলী নোমানী মুসলিম দেশসমূহের শিক্ষা ও সংস্কৃতি দেখার উদ্দেশ্যে এক সফরে বের হন। সফরের শুরুতে তার সাথে ছিলেন টমাস ওয়াকার আর্নল্ড। তিনি ব্রিটেনে ফিরে যান। শিবলী নোমানী ছয় মাস ব্যাপী সফর করেন। এ সফরে ইতালির রোম, ইস্তাম্বুল, মিশরের কায়রো, সিরিয়া, লেবাননের বৈরূত, ফিলিস্তিনের বাইতুল মুকাদ্দাস ইত্যাদি স্থানে ভ্রমণ করেন। তিনি অনুসন্ধিৎসু মন নিয়ে এসব শহরের শিক্ষা ও সংস্কৃতি পর্যবেক্ষণ করেন এবং রাজনৈতিক অবস্থাও অবহিত হন। তিনি স্থাপত্য, প্রাচীন কীর্তি, শিক্ষাকেন্দ্র, শিক্ষা ব্যবস্থা, লেখালেখি, প্রকাশনা, পত্রিকা ইত্যাদি সম্পর্কে ধারণা নেন। তার এ সফরের বর্ণনাই হলো সফরনামায়ে রোম মিশর ও শাম।
কিলিয়ান নিকিয়েমা

কিলিয়ান বাসবা গিকে নিকিয়েমা (; ২২ জুন ২০০৩; কিলিয়ান নিকিয়েমা নামে সুপরিচিত) হলেন একজন ওলন্দাজ-বুর্কিনাবি পেশাদার ফুটবল খেলোয়াড়। তিনি বর্তমানে ওলন্দাজ ক্লাব ডেন হেগ এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন।
২০০৭–০৮ মৌসুমে, ওলন্দাজ ফুটবল ক্লাব ভরস্খোটেন '৯৭-এর যুব পর্যায়ের হয়ে খেলার মাধ্যমে নিকিয়েমা ফুটবল জগতে প্রবেশ করেছেন এবং পরবর্তীকালে ডেন হেগের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ওলন্দাজ ক্লাব ডেন হেগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৭ সালে, নিকিয়েমা নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ২ বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
কিলিয়ান বাসবা গিকে নিকিয়েমা ২০০৩ সালের ২২শে জুন তারিখে নেদারল্যান্ডসের ড্রাখটেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
নিকিয়েমা নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬ এবং নেদারল্যান্ডস অনূর্ধ্ব-১৭ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন।
২০১৯ সালের ৪ঠা সেপ্টেম্বর তারিখে, ১৬ বছর, ২ মাস ও ১৩ দিন বয়সে, ডান পায়ে ফুটবল খেলায় পারদর্শী নিকিয়েমা লিবিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে নিকিয়েমা সর্বমোট ১ ম্যাচে অংশগ্রহণ করেছেন।
নিকিয়েমা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
মোয়াজেনা আনিস ও দাবির

মোয়াজেনা আনিস ও দাবির () উর্দু সাহিত্যের দুই কবি ও সাহিত্য সাধনা নিয়ে রচিত শিবলী নোমানীর একটি সমালোচনা সাহিত্য। ১৯০৩–৪ সালে গ্রন্থটি রচিত হয়। এই গ্রন্থের মাধ্যমে শিবলী সাহিত্য সমালোচক হিসেবে নিজের স্থান দখল করেন। এই গ্রন্থে শিবলী উভয়ের সাহিত্য প্রতিভা তুলে ধরে উভয়ের মধ্যে তুলনা করার প্রয়াস পেয়েছিলেন। মীর আনিস ছিল উর্দু মর্সিয়া সাহিত্যের জনক এবং এর উন্নয়নে অগ্রণী ভূমিকা পালন করেন মির্জা দাবির। শিবলী এই গ্রন্থে মীর আনিসের শ্রেষ্ঠত্ব দেখিয়েছেন। গ্রন্থটির সমালোচকরা অভিযোগ করেন, শিবলী এখানে পক্ষপাতিত্ব করে মীর আনীসের শ্রেষ্ঠত্ব দেখিয়েছেন। এ গ্রন্থটি সমালোচনা সাহিত্যের একটি গ্রন্থের মর্যাদা লাভ করেছে।
ওয়ালী (প্রশাসনিক উপাধি)

ওয়ালী () হচ্ছে একটি প্রশাসনিক উপাধি, যা মুসলিম বিশ্বে (খিলাফতসমূহ এবং উসমানীয় সাম্রাজ্যসহ) প্রশাসনিক বিভাগের গভর্নরদের মনোনীত করতে ব্যবহৃত হয়েছিল। আরব বা মুসলিম সংস্কৃতি দ্বারা প্রভাবিত কিছু দেশে এটি এখনও ব্যবহার করা হয়। "একজন ওয়ালি" যে বিভাগটি পরিচালনা করে তাকে বলা হয় উইলায়াহ আর উসমানীয়রা বলে, ""বেলায়েত""।
উপাধিটি বর্তমান ফিলিপাইনের মুসলিম সংখ্যাগরিষ্ঠ স্বায়ত্তশাসিত অঞ্চল বাংসামোরোর আনুষ্ঠানিক প্রধানকেও নির্দেশ করে।
"ওয়ালী" ( ফ্রেঞ্চ ভাষায় "gouverneur-général" হিসাবে অনুবাদ করা হয়েছে) উসমানীয় সাম্রাজ্যের সবচেয়ে সাধারণ গভর্নরের উপাধি, যিনি একটি ভিলায়েতের দায়িত্বে ছিলেন।
ইরানে একটি গুরুত্বপূর্ণ প্রদেশের গভর্নর-জেনারেল বা স্থানীয় নেতার জন্য শব্দটি ব্যবহৃত হয়। সাফাভীয়দের সময়ে ১৫০১-১৭২২ খ্রিস্টাব্দ পর্যন্ত পূর্ববর্তী জর্জিয়ান কার্তলি আর কাখেটি রাজ্যের তৎকালীন প্রদেশ কুর্দীয় আরদালান আমিরাতের প্রাক্তন আমিরদেরকে পশ্চিম ইরানের লোরেস্তন প্রদেশ এবং খুজেস্তন প্রদেশের বংশগত গভর্নর জেনারেল হিসেবে ওয়ালী উপাধি দেয়া হয়েছিল। ওয়ালীরা সাফাভীয় ইরানের বেলারবেলিকের সমপর্যায়ের ছিলেন। এই ক্ষমতাশীল ওয়ালীরা ইরানের পশ্চিম সীমান্তে বৈদেশিক শক্তির বিরুদ্ধে ইরানকে প্রতিরক্ষা করত। কাজার শাসনের সময়ে (১৭৮৫-১৯২৫) জর্জিয়া সাম্রাজ্য রাশিয়ার কাছে পরাজিত হয় এবং রাশিয়া এই বংশীয় নেতাদেরকে নিজস্ব কেন্দ্রীয় ক্ষমতাশীলদের নিয়োগকৃত অফিসারদের মাধ্যমে প্রতিস্থাপিত করে। প্রধানত এই অফিসাররা সাম্রাজ্যের নেতৃস্থানীয়দের দ্বারা ওয়ালী হিসেবে নির্বাচিত হতেন। যেমন, আজারাবাইজানের (ইরান) ওয়ালী হিসেবে ক্রাউন্স প্রিন্স ঐতিহ্যগতভাবে উপাধি ধারণ করেছেন।
আলজেরিয়াতে একজন ওয়ালী দেশটির রাষ্ট্রপতি দ্বারা নির্বাচিত হন। আর ওয়ালীর পদ "গভর্নর" এবং ৪৮টি প্রদেশের প্রশাসনের প্রধান হিসেবে গণ্য করা হয়।
ওমানের সালতানাত যখন কেনিয়ার মোম্বাসা শাসন করেছিল, "স্থানীয়ভাবে লিওয়ালি" নামে পরিচিত শহরের জন্য একজন "ওয়ালি" নিয়োগ করেছিল। ওমানীয় বসতি বুঝাতে সেখানে আজও শব্দটির প্রয়োগ রয়েছে। যেমন- মাধা উইলায়াত। চুক্তিবদ্ধ রাষ্ট্রের অনেক শাসক (যাকে অতীতে ট্রুসিয়াল ওমানও বলা হত) "তাদের পক্ষে শহরগুলির দেখাশোনা করার জন্য ওয়ালিদের" নিয়োগ করেছিলেন। এমনকি একই কাজের জন্য দাসদের‌ও নিয়োগ করা হয়েছিল।
১৯৯৭ সালের আঞ্চলিককরণ সংস্কারের পর থেকে, একজন ওয়ালি হলেন মরক্কোর বারোটি অঞ্চলের একটির গভর্নর।
পাকিস্তানে প্রাক্তন রাজ্য সোয়াতের শাসকদের "ওয়ালী" উপাধি দেওয়া হয়েছিল।
ফিলিপাইনের বৃহৎ দক্ষিণ দ্বীপের মুসলিম মিন্দানাও বাংসামোরোর নামমাত্র প্রধানের জন্য শব্দটি ব্যবহৃত হয়। ওয়ালীদের ক্ষমতায় আনুষ্ঠানিক কার্যক্রম ছাড়াও অঞ্চলটির নৈতিক অভিভাবকত্ব এবং সংসদ প্রতিষ্ঠা বা ভেঙে দেওয়াও রয়েছে।
তিউনিসিয়ায় একজন "ওয়ালি" দেশের ২৪টি প্রদেশের প্রতিটির "গভর্নর" এবং প্রশাসনিক প্রধান। দেশটিতে ওয়ালী রাষ্ট্রপতি দ্বারা নির্বাচিত হন।
তুরস্কে একজন ওয়ালী হলেন ৮১টি তুর্কি প্রদেশের একটির প্রাদেশিক গভর্নর। তিনি স্বরাষ্ট্রমন্ত্রী কর্তৃক মনোনীত অথবা রাষ্ট্রপতি কর্তৃক নিযুক্ত হতে পারেন। একজন ওয়ালী রাষ্ট্রীয় কার্যাবলী যেমন নিরাপত্তা ও রক্ষণাবেক্ষণের কাজকর্মের তত্ত্বাবধান করেন, তেমনিভাবে নির্বাচিত প্রাদেশিক ও পৌরসভার তত্ত্বাবধান করেন। ওহাল রাজ্যের জরুরি অবস্থার সময়ে ১৯৮৭ থেকে ২০০২ পর্যন্ত, একজন অতিরিক্ত ওয়ালী ছিলেন যিনি দক্ষিণ-পূর্ব আনাতোলিয়ায় ১৩টি প্রদেশের ওয়ালীদের তত্ত্বাবধান করেছিলেন।
আলী আশরাফ (অধ্যাপক)

আলী আশরাফ একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের অর্থনীতি বিভাগের অধ্যাপক এবং কুমিল্লা বিশ্ববিদ্যালয়ের সাবেক উপাচার্য।
তিনি ১৯৮৩ সালে চট্টগ্রাম বিশ্ববিদ্যালয়ের (চবি) অর্থনীতি বিভাগে প্রভাষক হিসেবে যোগ দেন এবং এরই ধারাবাহিকতায় বিশ্ববিদ্যালয়টির অধ্যাপক হন। অধ্যাপনার পাশাপাশি তিনি চবির প্রক্টর, অর্থ কমিটির সদস্য, শাহ আমানত হল ও প্রীতিলতা হলের প্রভোস্টসহ বিভিন্ন গুরুত্বপূর্ণ দায়িত্ব পালন করেন।
আলী আশরাফ ২০১৩ সালের ৩ ডিসেম্বর থেকে ২০১৭ সালের ২ ডিসেম্বর পর্যন্ত কুমিল্লা বিশ্ববিদ্যালয়ের উপাচার্য হিসেবে দায়িত্ব পালন করেন।
আলী আশরাফ বিভিন্ন পেশাজীবী সংগঠনের সদস্য। তিনি চট্টগ্রাম বিশ্ববিদ্যালয় শিক্ষক সমিতির সভাপতি ছিলেন।
শাহ মোহাম্মদ ফারুক (অধ্যাপক)

শাহ মোহাম্মদ ফারুক (অজানা - ২ ফেব্রয়ারি ২০২১) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের (বাকৃবি) কৃষি শক্তি ও যন্ত্র বিভাগের অধ্যাপক এবং বিশ্ববিদ্যালয়টির উপাচার্য ছিলেন।
তিনি বাংলাদেশ প্রকৌশল বিশ্ববিদ্যালয়ের যন্ত্রকৌশল বিভাগ থেকে স্নাতক ডিগ্রি লাভ করেন। পরবর্তীকালে যুক্তরাষ্ট্র থেকে তিনি পিএইচডি ডিগ্রি অর্জন করেন।
শাহ মোহাম্মদ ফারুক বাংলাদেশ কৃষি বিশ্ববিদ্যালয়ের কৃষি শক্তি ও যন্ত্র বিভাগে প্রভাষক হিসেবে যোগদান করেন। পর্যায়ক্রমে তিনি বিশ্ববিদ্যালয়টির অধ্যাপক হন। তিনি ১৯৯৩ সালের ২৩ আগস্ট থেকে ১৯৯৬ সালের ১৩ নভেম্বর পর্যন্ত বাংলাদেশ কৃষি বিশ্ববিদ্যালয়ের উপাচার্য হিসেবে দ্বায়িত্ব পালন করেন।
তিনি ২০২১ সালের ২ ফেব্রয়ারি বার্ধক্যজনিত কারণে চিকিৎসাধীন অবস্থায় ঢাকায় মৃত্যুবরণ করেন।
১১৯ নং ওয়ার্ড, কলকাতা পৌরসংস্থা

ওয়ার্ড নং ১১৯ , কলকাতা পৌরসংস্থা হল কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (জেমস লং সরণি-সাহাপুর-রেলওয়ে কলোনি) এলাকার কিছু অংশ জুড়ে গঠিত।
১১৯ নং ওয়ার্ডটি উত্তরে নিউ আলিপুর ব্লক কে-এর সীমানায় অবস্থিত; জয় কৃষ্ণ পল রোড, সাহাপুর মেইন রোড এবং বারিকপাড়া রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে ডায়মন্ড হারবার রোড।
ওয়ার্ডটি কলকাতা পুলিশের বেহালা থানার অধীনে।
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।
ভারতের ২০১১ সালের আদমশুমারি অনুসারে, ১১৯ নং ওয়ার্ড, কলকাতা পৌরসংস্থার মোট জনসংখ্যা ছিল ১৬,৪৯১ জন, যার মধ্যে ৮,৩১৯ (৫০%) পুরুষ এবং ৮,১৭২ (৫০%) মহিলা। ৬ বছরের নিচে জনসংখ্যা ছিল ১,০০৯ জন। ১১৯ নং ওয়ার্ডে মোট শিক্ষিতের সংখ্যা ছিল ১৪,৫৫৯ (৬ বছরের বেশি জনসংখ্যার ৯৪.০৪%)। 
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ।
হাভিয়ের ফের্নান্দেস কাবরেরা

হাভিয়ের ফের্নান্দেস কাবরেরা মার্তিন পেনিয়াতো (, ; ৪ অক্টোবর ১৯৮৪; হাভিয়ের কাবরেরা নামে সুপরিচিত) হলেন একজন স্পেনীয় ম্যানেজার। তিনি বর্তমানে বাংলাদেশ জাতীয় দলে প্রধান কোচের দায়িত্ব পালন করছেন।
২০১৩ সালে, কাবরেরা ভারতীয় ফুটবল ক্লাব গোয়া যুব দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। একই সময়ে তিনি মূল দলের সহকারী কোচের দায়িত্ব পালন করেছেন। গোয়া যুব দলের হয়ে দুই মৌসুম ম্যানেজারের দায়িত্ব পালন করার পর তিনি রায়ো মাহাদায়োন্দায় ম্যানেজার হিসেবে যোগদান করেন। পরবর্তীকালে তিনি নর্দার্ন ভার্জিনিয়া বার্সেলোনা অ্যাকাডেমি এবং দেপোর্তিভো আলাভেস অ্যাকাডেমির ম্যানেজারের দায়িত্ব পালন করেছেন। সম্প্রতি ২০২২ সালের ৮ই জানুয়ারি তারিখে অন্তর্বর্তীকালীন প্রধান কোচ মারিও লেমোসের কার্যকাল সমাপ্ত হওয়ার পর, তিনি বাংলাদেশের ম্যানেজারের পদে নিযুক্ত হয়েছেন।
হাভিয়ের ফের্নান্দেস কাবরেরা মার্তিন পেনিয়াতো ১৯৮৪ সালের ৪ঠা অক্টোবর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
বহ্নিশিখা

বহ্নিশিখা হলো একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি বিখ্যাত লেখক নীহাররঞ্জন গুপ্ত এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে শ্রী আর. এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, রঞ্জিত মল্লিক, অলিভিয়া।
লতিকা ও বিলাশ একে অপরকে ভালোবাসে। বিলাশ ব্যারিস্টার হওয়ার জন্য বিদেশে পড়তে যাচ্ছেন। লতিকার বাবা-মা চান তিনি চলে যাওয়ার আগে তাদের বিয়ে হয়ে যাক। যাইহোক বিলাশ তার পিতামাতার সম্পর্কে সত্য প্রকাশ করে, লতিকার বাবা-মা বিবাহ বাতিল করে। বিলাশ লতিকাকে ফিরে না আসা পর্যন্ত এক বছর অপেক্ষা করতে বলে কিন্তু ফিরে এসে দেখে যে লতিকা ইতিমধ্যেই বিবাহিত এবং একটি ছোট মেয়ে রানু রয়েছে। বিলাশ খুব হতাশ হয় এবং সমাজের বিরুদ্ধে এবং লতিকার বিরুদ্ধে প্রতিশোধ নেওয়ার সিদ্ধান্ত নেয় যে তাকে বিশ্বাসঘাতকতা করেছে। সে রানুকে অপহরণ করে এবং তাকে অসামাজিক হওয়ার পথ দেখায়। সে একজন অপরাধী হয়ে মিস্টার সিনহার নামে কাজ করে। এদিকে, রানুর বাবা গ্রামের ছেলে প্রদ্যুতকে বাড়িতে নিয়ে আসে যখন সে মনে করে যে তার একমাত্র মেয়ে মারা গেছে। প্রদ্যুত বড় হয়ে একজন পুলিশ অফিসার হয় এবং কলকাতার সমস্ত অসামাজিক উপাদানকে ধ্বংস করার সিদ্ধান্ত নেয়। তিনি ক্যাপ্টেন হিউম্যান নামে একজন সঙ্গী খুঁজে পান। তারা জানতে পারে মিঃ সিনহা সবচেয়ে বড় অসামাজিক এবং তাকে খুঁজতে শুরু করে। এরই মধ্যে প্রদ্যুত একটি মেয়েকে খুঁজে পায়, বহ্নি, যে আসলে রানু এবং তার প্রেমে পড়ে। মিঃ সিনহা চান না বহ্নি এবং প্রদ্যুত দুজনেই বিয়ে করুক এবং তাই তাদের হত্যা করার চেষ্টা করে। প্রদ্যুতের সাথে আলাপচারিতায় মিঃ সিনহা জানতে পারেন যে লতিকাকে তার পরিবার জোর করে বিয়ে দিয়েছে। সে তার ভুল বুঝতে পেরে পুলিশের কাছে আত্মসমর্পণ করে। তাকে মৃত্যুদণ্ড দেওয়া হয় কিন্তু ফাঁসির আগে সে বহ্নির আসল পরিচয় প্রকাশ করে। বহ্নি এবং প্রদ্যুত অবশেষে বিয়ে করেন।
এ চলচ্চিত্রের সকল গানের গীতিকার হলেন গৌরীপ্রসন্ন মজুমদার।
আমিরানি (আগ্নেয়গিরি)

আমিরানি (ইংরেজি: Amirani) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। এটি আইয়োর অগ্রণী গোলার্ধে অবস্থিত এবং এটির স্থানাঙ্ক . এই আগ্নেয়গিরিটি সমগ্র সৌরজগতের বৃহত্তম সক্রিয় লাভা প্রবাহের জন্য দায়ী। এই আগ্নেয়গিরির সাম্প্রতিক লাভা প্রবাহগুলি আইয়োর অন্যান্য আগ্নেয়গিরির লাভা প্রবাহগুলিকেও নগন্য প্রতিপন্ন করেছে।
১৯৭৯ সালের মার্চ মাসে "ভয়েজার ১" কর্তৃক গৃহীত আলোকচিত্রগুলিতে এই আগ্নেয়গিরিটিকে প্রথম পর্যবেক্ষণ করা হয়েছিল। সেই বছরই পরে ইন্টারন্যাশনাল অ্যাস্ট্রোনমিক্যাল ইউনিয়ন জর্জিয়ান অগ্নিদেবতা আমিরানির নামানুসারে এটির নামকরণ করে।
আমিরানি আগ্নেয়গিরিটি বৃহস্পতি গ্রহের প্রায় সমবয়সী, অর্থাৎ প্রায় ৪.৫ বিলিয়ন বছর পুরনো। এটিকে ঘিরে রয়েছে গিশ বার প্যাটারা। অভিঘাত গহ্বরের পর্বতগুলির মধ্যে আমিরানি একটি জমে যাওয়া সালফিউরিক লাভা ক্ষেত্রের কেন্দ্রে অবস্থিত। এই লাভা ক্ষেত্রটি গড়ে উঠেছে একটি অর্ধবৃত্তাকার, ৩৭ কিলোমিটার প্রশস্ত আগ্নেয় গহ্বর দ্বারা। এই গহ্বরটি একটি সংকীর্ণ প্রণালীর মাধ্যমে যুক্ত হয়েছে একটি ৩৩০ কিলোমিটার মিশ্র লাভা প্রবাহের সঙ্গে। আমিরানি প্রবাহক্ষেত্রের দক্ষিণার্ধটি ঘিরে রয়েছে ব্যাসাল্ট ও সিলিকার দ্বারা গঠিত উজ্জ্বল সালফার ডাইঅক্সাইড (SO2) বিকীর্ণ প্রক্ষেপের একটি সাদা উদ্গীরণ স্তম্ভ, যা উদ্গীরণের সময় জমে যায় এবং মাটিতে পতিত হয়।
"গ্যালিলিও" মহাকাশযান থেকে পর্যবেক্ষিত সাম্প্রতিক লাভা প্রবাহগুলি পাঁচ মাসেরও কম সময়ের মধ্যে আইয়োর আনুমানিক প্রায় ৬২০ বর্গ কিলোমিটার এলাকা আবরিত করেছে, যা বিগত ২১ বছরে হাওয়াইয়ান আগ্নেয়গিরি কিলাউয়া কর্তৃক লাভা প্রবাহ দ্বারা আবরিত এলাকার প্রায় ছয় গুণ। আমিরানি আগ্নেয়গিরিটি পৃথিবীর ঢালাকৃতি আগ্নেয়গিরির বৈশিষ্ট্যগুলি বহন করে। এই ধরনের আগ্নেয়গিরির উদ্গীরণের ফলে পাহোহো-ধাঁচের লাভা প্রবাহ সৃষ্টি হয় এবং প্রচুর পরিমাণে প্রধানত ব্যাসাল্টীয় উপাদান ও সালফার-সমৃদ্ধ লাভা উৎপাদিত হয়। এটির ভূতাত্ত্বিক কার্যকলাপের কারণ বৃহস্পতির প্রভাবান্বিত জোয়ার-সংক্রান্ত বল। আমিরানির উদ্গীরণগুলি নিয়ন্ত্রিত হয় বৃহস্পতিকে কেন্দ্র করে উপগ্রহটির কক্ষপথের দ্বারা। আইয়োর পৃষ্ঠভাগে সর্বাধিক ১,৬৫০ ডিগ্রি সেলসিয়াস তাপমাত্রায় আগ্নেয়গিরিটির অগ্ন্যুৎপাত ঘটে, যার গড় তাপমাত্রা -৯৫ ডিগ্রি সেলসিয়াস। আমিরানি থেকে কয়েক বছর ধরে একনাগাড়ে অগ্ন্যুৎপাতের ফলে লাভা প্রবাহ দ্বারা আইয়োর পৃষ্ঠভাগ আবরিত হয়। এই ধরনের ঘটনা পৃথিবীর আগ্নেয়গিরিগুলিতে ঘটতে দেখা যায় না।
খ্রিস্টপূর্ব ৩০০০-২০০০ অব্দের জর্জিয়ান পৌরাণিক নায়ক আমিরানির নামানুসারে আগ্নেয়গিরিটির নামকরণ করা হয়েছে। আমিরানিকে গ্রিক টাইটান প্রোমেথিউসের জর্জিয়ান প্রতিরূপ মনে করা হয়। উল্লেখ্য, প্রোমেথিউসের নামেও আইয়োতে একটি আগ্নেয়গিরির নামকরণ করা হয়েছে। কথিত আছে, শিকারের মহাদেবী ডালির পুত্র আমিরানি তাঁর সংস্পর্শে আসা সকলকে ধাতুর ব্যবহার শিখিয়ে ঈশ্বরকে অবমাননা করেছিলেন। শাস্তি হিসেবে আমিরানিকে ককেসাসের খাড়া পাহাড়ে শিকল দিয়ে বেঁধে মৃত্যুর অপেক্ষায় ফেলে রেখে যাওয়া হয়। আমিরানি যখন নিজেকে মুক্ত করার জন্য ছটফট করতেন, তখন একটি ইগল পাখি এসে প্রতিদিন তাঁর যকৃৎ আক্রমণ করত।
সুপার হাঙ্গামা

সুপার হাঙ্গামা হচ্ছে একটি ভারতীয় শিশুতোষ টেলিভিশন চ্যানেল যেটার মালিক হচ্ছে স্টার ইন্ডিয়া, দ্য ওয়াল্ট ডিজনি কোম্পানি ইন্ডিয়ার একটি সংস্থা। এটিতে বেশিরভাগ ৬ থেকে ১৭ বছরের দর্শকদের জন্য অ্যাকশন-অ্যাডভেঞ্চার কার্টুন প্রচারিত হয়। 
এটি "মার্ভেল এইচকিউ" এর নামে সম্প্রচার শুরু করে ২০০৫ সালের ২১ ফেব্রুয়ারিতে, ডিজনি এক্সডির ভারতীয় ফিডকে পাল্টিয়ে, এবং সেই চ্যানেলটি সুপার হাঙ্গামার নামে পরিবর্তন করা হ​য় ২০০৮ সালের ১৫ মার্চে । মার্ভেল এইচকিউ হচ্ছে মুল যুক্তরাষ্ট্রভিত্তিক ডিজনি এক্সডির ভারতীয় সমকক্ষ চ্যানেল, এবং হাঙ্গামা টিভির ভ্রাতৃপ্রতিম চ্যানেল।
২০১৯ সালের ২০ জানুয়ারিতে ডিজনি এক্সডির ভারতীয় ফিডকে পাল্টিয়ে মার্ভেল এইচকিউ এর নামে সম্প্রচার শুরু করে সুপার হাঙ্গামা। ডিজনি ইন্ডিয়া মার্ভেলকে একটি পপ কালচারের ফেনোমেনন মনে করে এটির নিবেদিত একটি চ্যানেলের উদ্বোধন করে। উদ্বোধনের পরেই মার্ভেলের থেকে চারটি অনুষ্ঠান প্রচারিত করা হয়। মার্চ ২০১৯ এ মার্ভেলের আরো কয়েকটি অ্যানিমেটেড অনুষ্ঠান প্রচারিত হয়। মার্ভেলের অনুষ্ঠান ছাড়া পোকেমন এবং বেইব্লেড সহ আরো অন্যান্য অনুষ্ঠান প্রচারিত করে।
২০২১ সালের ১৮ অক্টোবরে ডিজনি ইন্ডিয়া ঘোষণা দেন যে ১১ ডিসেম্বর মার্ভেল এইচকিউকে 'সুপার হাঙ্গামা' নামে পরিবর্তন করা হবে। কিন্ত ৩০ নভেম্বরে পরিবর্তনটির তারিখ পিছিয়ে দেওয়া হয়। ২০২২ সালের ২৪ ফেব্রুয়ারিতে ঘোষণা দেওয়া হ​য় যে মার্ভেল এইচকিউ সুপার হাঙ্গামাতে পরিবর্তন হবে ১ মার্চে। মার্ভেল এইচকিউতে শেষ প্রচারিত অনুষ্ঠান ছিলো বেব্লেড: মেটাল ফিঊশনের একটি পর্ব​, যে অনুষ্ঠানটি, বিদ্রূপাত্মক ভাবে, সুপার হাঙ্গামার প্রথম প্রচারিত অনুষ্ঠান ছিলো পরিবর্তনের পরে।
সেই চোখ

সেই চোখ হলো একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি ১৯৭৬ সালে গীতালি পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, মহুয়া রায়চৌধুরী, উৎপল দত্ত।
নবকৃষ্ণের কাকা প্রাণকৃষ্ণ তাকে মানসিক হাসপাতাল থেকে তাদের বাড়িতে ফিরিয়ে আনেন। এর আগে নবকৃষ্ণ মুক্ত পাখির মতো জীবনযাপন করেন, সর্বদা মহিলাদের সাথে তাঁর পথ চলা এবং দয়ালু হয়ে তিনি সর্বদা তাদের উপহার দিতেন। সে তার কাকা-কাকীমার আরোপিত নিষেধাজ্ঞা সহ্য করতে পারে না, সে শীঘ্রই তার চাকর বিপুলের সাথে পালিয়ে যায়। তাদের থাকার কোন জায়গা নেই তাই নবকৃষ্ণ মিসেস নন্দীর বাড়িতে যান। নীতা, মিসেস নন্দীর ভাইঝি একজন সাধারণ মেয়ে সে অমলকে তার পিসিমার ইচ্ছার বিরুদ্ধে ভালবাসত, কিন্তু মিসেস নন্দী তাদের আলাদা করার পরিকল্পনা করেন এবং নবকৃষ্ণের সাথে নীতার বিয়ে ঠিক করেন। বিয়ের খবর শুনে আরেক ভদ্রমহিলা মালতী বিয়ে বাতিল করতে ছুটে আসেন কারণ তিনি ছিলেন নবকৃষ্ণের প্রাক্তন প্রেমিকা। এতক্ষণে নীতার প্রেমিক অমলও ফিরে আসে।
গোলাম মাওলা (অধ্যাপক)

গোলাম মাওলা (অজানা - ২০২১) একজন বাংলাদেশী শিক্ষাবিদ এবং ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের সাবেক অধ্যাপক। তিনি কুমিল্লা বিশ্ববিদ্যালয়ের (কুবি) প্রতিষ্ঠাকালীন উপাচার্য ছিলেন।
তিনি কুমিল্লার দেবিদ্বার উপজেলার নারায়ণপুর গ্রামে জন্মগ্রহণ করেন।
গোলাম মাওলা ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটের অধ্যাপক ছিলেন। তিনি ২০০৬ সালের ২৬ জুলাই থেকে ২০০৮ সালের ৩০ জুলাই পর্যন্ত কুমিল্লা বিশ্ববিদ্যালয়ের প্রতিষ্ঠাকালীন উপাচার্য হিসেবে দায়িত্ব পালন করেন।
তিনি ২০২১ সালের ১৪ সেপ্টেম্বর হৃদযন্ত্রের ক্রিয়া বন্ধ হয়ে ঢাকায় মৃত্যুবরণ করেন। মৃত্যুকালে তার বয়স হয়েছিল ৭০ বছর।